ddrg/super_eurlex huggingface dataset:
Sodba Splošnega sodišča z dne 12. julija 2019 – Toshiba Samsung Storage Technology et Toshiba Samsung Storage Technology Korea/Komisija

(Zadeva T-8/16) (1)

(Konkurenca - Omejevalni sporazumi - Trg pogonov za optične diske - Sklep o ugotovitvi kršitve člena 101 PDEU in člena 53 Sporazuma EGP - Tajni sporazumi glede razpisov, ki sta jih organizirala proizvajalca računalnikov - Bistvena kršitev postopka in kršitev pravice do obrambe - Pristojnost Komisije - Geografski obseg kršitve - Enotna in trajajoča kršitev - Načelo dobrega upravljanja - Smernice iz leta 2006 o načinu določanja glob)

(2019/C 328/40)

Jezik postopka: angleščina

Stranke

Tožeči stranki: Toshiba Samsung Storage Technology Corp. (Tokio, Japonska) in Toshiba Samsung Storage Technology Korea Corp. (Suwon-si, Južna Koreja) (zastopniki: sprva M. Bay, J. Ruiz Calzado, A. Aresu in A. Scordamaglia-Tousis, nato M. Bay, J. Ruiz Calzado in A. Aresu, odvetniki)

Tožena stranka: Evropska komisija (zastopniki: sprva N. Khan, A. Biolan in M. Farley, nato A. Biolan, M. Farley in A. Cleenewerck de Crayencour, agenti)

Predmet

Predlog na podlagi člena 263 PDEU za, primarno, razglasitev celotne ali delne ničnosti Sklepa Komisije C(2015) 7135 final z dne 21. oktobra 2015 v zvezi s postopkom na podlagi člena 101 PDEU in člena 53 Sporazuma EGP (zadeva AT.39639 – Pogoni za optične diske) in, podredno, znižanje zneska globe, naložene tožečima strankama.

Izrek

1. Tožba se zavrne.

2. Družbi Toshiba Samsung Storage Technology Corp. in Toshiba Samsung Storage Technology Korea Corp. nosita svoje stroške in stroške Evropske komisije.

(1) UL C 98, 14.3.2016.
1.

Sklep Evropske centralne banke (ECB) z dne 31. avgusta 2016 o delni zavrnitvi dostopa do nekaterih dokumentov v zvezi z njenim sklepom z dne 1. avgusta 2014 glede Banco Espírito Santo SA se razglasi za ničen v delu, v katerem je bil z njim zavrnjen dostop do zneska kredita, navedenega v odlomkih zapisnika, ki vsebuje sklep Sveta ECB z dne 28. julija 2014, in do prikritih informacij iz predlogov Izvršilnega odbora ECB z dne 28. julija in dne 1. avgusta 2014.
C 220/33

Sodba Splošnega sodišča z dne 8. maja 2019 – PT/EIB

(Zadeva T-571/16) (1)

(Javni uslužbenci - Zaposleni v EIB - Ocena - Karierno ocenjevalno poročilo - Ocenjevalno obdobje 2014 - Predhodni postopek - Dopustnost - Pravica do izjave - Načelo domneve nedolžnosti - Odgovornost - Nepremoženjska škoda)

(2019/C 220/42)

Jezik postopka: švedščina

Stranki

Tožeča stranka: PT (zastopnik: E. Nordh, odvetnik)

Tožena stranka: Evropska investicijska banka (zastopniki: sprva G. Nuvoli, E. Raimond, T. Gilliams in G. Faedo, nato G. Faedo in M. Loizou, agenti, skupaj z M. Johanssonom, B. Wägenbaurjem, odvetnika, in J. Currall, barrister)

Predmet

Predlog na podlagi člena 270 PDEU in člena 50a Statuta Sodišča Evropske unije, s katerim se zahteva na eni strani razglasitev ničnosti sklepa EIB o končni sestavi ocenjevalnega poročila tožeče stranke za ocenjevalno obdobje 2014, ocenjevalnega poročila tožeče stranke za ocenjevalno obdobje 2014 ter sklepov EIB za leto 2015, s katerimi je odločeno, naj tožeča stranka ne napreduje, naj se ji ne dodeli individualni dodatek in naj se ji osnovna plača ne poveča za 1,20 %, in na drugi strani povračilo škode, ki naj bi jo utrpela tožeča stranka.

Izrek

1. Ocenjevalno poročilo PT za ocenjevalno obdobje 2014 se razglasi za nično.

2. Evropski investicijski banki (EIB) se naloži, naj PT plača odškodnino za nepremoženjsko škodo v višini 2 000 EUR in zamudne obresti od datuma razglasitve te sodbe po obrestni meri, ki jo Evropska centralna banka (ECB) določi za svoje operacije glavnega refinanciranja, povečani za 3,5 točke.

3. V preostalem delu se tožba zavrne.

4. EIB se naloži plačilo stroškov.

(1) UL C 111, 29.3.2016 (zadeva sprva vložena pri Sodišču za uslužbence Evropske unije pod številko F 145/15 in prenesena na Splošno sodišče Evropske unije 1.9.2016).
Sodba Splošnega sodišča z dne 12. decembra 2018 – – Makhlouf/Svet

(Zadeva T-409/16) (1)

((Skupna zunanja in varnostna politika - Omejevalni ukrepi zoper Sirijo - zamrznitev sredstev - Pravica do obrambe - Pravica do učinkovitega sodnega varstva - Obveznost obrazložitve - Očitna napaka pri presoji - Pravica do ugleda - Lastninska pravica - Domneva nedolžnosti - Prepoved vstopa na ozemlje Unije in tranzita prek njega - Sorazmernost))

(2019/C 72/20)

Jezik postopka: francoščina

Stranki

Tožeča stranka: Ehab Makhlouf (Damask, Sirija) (zastopnik: E. Ruchat, odvetnik)

Tožena stranka: Svet Evropske unije (zastopniki: sprva S. Kyriakopoulou, G. Étienne in A. Vitro, nato S. Kyriakopoulou, in A. Vitro, in na koncu S. Kyriakopoulou, A. Vitro in V. Piessevaux, agenti)

Predmet

Predlog, ki temelji na členu 263 PDEU in s katerim se predlaga razglasitev ničnosti Sklepa Sveta (SZVP) 2016/850 z dne 27. maja 2016 o spremembi Sklepa 2013/255/PESC o omejevalnih ukrepih proti Siriji (UL 2016, L 141, str. 125), ter njihovih nadaljnjih izvedbenih aktov, Sklepa Sveta (SZVP) 2017/917 z dne 29. maja 2017 o spremembi Sklepa 2013/255/SZVP o omejevalnih ukrepih zoper Sirijo (UL 2017, L 139, str. 62) in Sklepa Sveta (SZVP) 2018/778 z dne 28. maja 2018 o spremembi Sklepa 2013/255/SZVP o omejevalnih ukrepih zoper Sirijo (UL 2018, L 131, str. 16), v delu, v katerem se ti akti nanašajo na tožečo stranko.

Izrek

1. Tožba se zavrne.

2. M. Ehabu Makhloufu se naloži plačilo svojih stroškov in stroškov Sveta Evropske unije.

(1) UL C 371, 10.10.2016.
C 35/19

Sodba Splošnega sodišča z dne 22. novembra 2018 – Brahma/Sodišče Evropske unije

(Zadeva T-603/16) (1)

((Javni uslužbenci - Uradniki na poskusnem delu - Poskusna doba - Podaljšanje poskusne dobe - Odpustitev ob izteku poskusne dobe - Člen 34 Kadrovskih predpisov - Zloraba pooblastil - Obveznost obrazložitve - Člen 25, drugi odstavek, Kadrovskih predpisov - Pravica do izjave - Člen 90(2) Kadrovskih predpisov - Odgovornost - Formalne zahteve - Pravilo o skladnosti med tožbo in pritožbo - Dopustnost - Premoženjska škoda - nepremoženjska škoda - Vzročna zveza))

(2019/C 35/23)

Jezik postopka: francoščina

Stranki

Tožeča stranka: Zoher Brahma (Thionville, Francija) (zastopnica: A. Tymen, odvetnica)

Tožena stranka: Sodišče Evropske unije (zastopniki: sprva J. Inghelram in L. Tonini Alabiso, nato J. Inghelram in Á. Almendros Manzano, agenti)

Predmet

Predlog na podlagi člena 270 PDEU na eni strani za razglasitev ničnosti sklepa z dne 17. julija 2015, s katerim je Sodišče Evropske unije odločilo, da se tožeča stranka ne zaposli kot uradnik in da se odpusti z učinkom od 31. julija 2015, in sklepa odbora za pritožbe z dne 16. marca 2016, s katerim je bila zavrnjena pritožba tožeče stranke zoper sklep z dne 17. julija 2015, ter na drugi strani za povrnitev premoženjske in nepremoženjske škode, ki naj bi jo tožeča stranka utrpela zaradi teh sklepov.

Izrek

1. Sklep sodnega tajnika Sodišča Evropske unije kot organa za imenovanja z dne 17. julija 2015, s katerim je bil Zoher Brahma ob koncu poskusne dobe odpuščen z učinkom od 31. julija 2015, se razglasi za ničen.

2. Sklep odbora za pritožbe z dne 16. marca 2016, s katerim je bila zavrnjena pritožba zoper sklep sodnega tajnika Sodišča Evropske unije kot organa za imenovanja z dne 17. julija 2015, s katerim je bil Z. Brahma ob koncu poskusne dobe odpuščen z učinkom od 31. julija 2015, se razglasi za ničen.

3. V preostalem se tožba zavrne.

4. Sodišču Evropske unije se naloži plačilo stroškov.

(1) UL C 296, 16.8.2016 (zadeva je bila sprva vložena pri Sodišču za uslužbence Evropske unije pod številko F-33/16 in nato 1. septembra 2016 prenesena na Splošno sodišče Evropske unije).
1.

Sodba Sodišča za uslužbence Evropske unije (tretji senat) z dne 11. aprila 2016, FN in drugi/CEPOL (F-41/15 DISS II) se razveljavi v delu, v katerem predlogi za razglasitev ničnosti, ki so jih podale osebe FN, FP in FQ, niso bili razglašeni za nedopustne.
C 381/21

Sodba Splošnega sodišča z dne 12. septembra 2018 – De Geoffroy in drugi/Parlament

(Zadeva T-788/16) (1)

((Javni uslužbenci - Uradniki - Dopusti - Sprejetje novih smernic parlamenta v zvezi z dopusti - Posamični sklepi, ki so bili na podlagi novih smernic sprejeti glede tolmačev - Obveznost obrazložitve - Očitna napaka pri presoji - Interes službe - Ugovor nezakonitosti))

(2018/C 381/23)

Jezik postopka: francoščina

Stranki

Tožeča stranka: Dominique De Geoffroy (Bruselj, Belgija) in 14 tožečih strank, ki so navedene v prilogi sodbe (zastopnika: sprva N. de Montigny in J.-N. Louis, nato N. de Montigny, odvetnika)

Tožena stranka: Evropski parlament (zastopnici: E. Taneva in L. Deneys, agentki)

Predmet

Predlog na podlagi člena 270 PDEU za razglasitev ničnosti, prvič, Smernic Parlamenta z dne 21. marca 2016 o izvajanju člena 4(5) notranjih pravil glede upravljanja dopustov za tolmače, drugič, sklepa Parlamenta z dne 12. aprila 2016 o ugoditvi prošnji za dopust Françoise Joostens, tako da se zaprošeni dnevi dopusta vštejejo v kvoto 3,5 dneva, tretjič, sklepa Parlamenta z dne 2. junija 2016 o zavrnitvi dopusta, za katerega je zaprosila Françoise Joostens, in, četrtič, sklepa Parlamenta z dne 13. junija 2016 o zavrnitvi dopusta, za katerega je zaprosil Stéphane Grosjean.

Izrek

1. Odločba Evropskega parlamenta z dne 13. junija o zavrnitvi dopusta, za katerega je zaprosil Stéphane Grosjean se razglasi za nično.

2. V preostalem delu se tožba zavrne.

3. Vsaka stranka nosi svoje stroške.

(1) UL C 14, 16.1.2017.
C 427/48

Sodba Splošnega sodišča z dne 4. oktobra 2018 – Proof IT/EIGE

(Zadeva T-914/16) (1)

(Javna naročila storitev - Postopek javnega razpisa - Oddaja storitev, razdeljenih na dva sklopa - Storitve svetovanja pri upravljanju - Vzdrževanje in posodabljanje orodij in virov za statistične podatke - Zavrnitev ponudbe ponudnika - Merila za oddajo - Preglednost - Enako obravnavanje - Očitna napaka pri presoji - Nepogodbena odgovornost)

(2018/C 427/60)

Jezik postopka: angleščina

Stranki

Tožeča stranka: Proof IT SIA (Riga, Latvija) (zastopnici: J. Jerņeva in D. Pāvila, odvetnici)

Tožena stranka: Evropski inštitut za enakost spolov (EIGE)(zastopniki: J. Stuyck, V. Ost in M. Vanderstraeten, odvetniki)

Predmet

Prvič, predlog na podlagi člena 263 PDEU za razglasitev ničnosti odločbe EIGE, ki je bila tožeči stranki vročena z dopisom pod referenčno številko EIGE/VL/mpD/2016/594 z dne 14. oktobra 2016 ter s katero je bila zavrnjena ponudba tožeče stranke, dana v okviru dveh sklopov javnega razpisa EIGE/2016/OPER/01 z naslovom „Okvirna pogodba v zvezi z vzdrževanjem in posodabljanjem orodij in virov EIGE za statistične podatke o spolu“, okvirna pogodba pa je bila dodeljena drugemu ponudniku, in drugič, predlog na podlagi člena 268 PDEU za povrnitev škode, ki naj bi tožeči stranki nastala zaradi izgube priložnosti ali izgube samega naročila.

Izrek

1. Tožba se zavrne.

2. Družbi Proof IT SIA se naloži plačilo stroškov.

(1) UL C 78, 13.3.2017.
Sodba Splošnega sodišča z dne 11. julija 2018 – Klyuyev/Svet

(Zadeva T-240/16) (1)

((Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere se uporabi zamrznitev sredstev in gospodarskih virov - Ohranitev imena tožeče stranke na seznamu - Pravna podlaga - Očitna napaka pri presoji - Pravica do obrambe - Pravica do učinkovitega sodnega varstva - Lastninska pravica - Pravica do ugleda - Ugovor nezakonitosti))

(2018/C 301/33)

Jezik postopka: angleščina

Stranki

Tožeča stranka: Andriy Klyuyev (Doneck, Ukrajina) (zastopniki: B. Kennelly, QC, J. Pobjoy, barrister, R. Gherson in T. Garner, solicitors)

Tožena stranka: Svet Evropske unije (zastopnika: P. Mahnič Bruni in J.-P. Hix, agenta)

Predmet

Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2016/318 z dne 4. marca 2016 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2016, L 60, str. 76) in Izvedbene uredbe Sveta (EU) 2016/311 z dne 4. marca 2016 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2016, L 60, str. 1) ter, drugič, Sklepa Sveta (SZVP) 2017/381 z dne 3. marca 2017 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2017, L 58, str. 34) in Izvedbene uredbe Sveta (EU) 2017/374 z dne 3. marca 2017 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2017, L 58, str. 1) v delu, v katerem je bilo ime tožeče stranke ohranjeno na seznamu oseb, subjektov in organov, za katere veljajo ti omejevalni ukrepi.

Izrek

1. Sklep Sveta (SZVP) 2017/381 z dne 3. marca 2017 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2017/374 z dne 3. marca 2017 o izvajanju Uredbe Sveta (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Andriya Klyuyeva ohranjeno na seznamu oseb, subjektov in organov, za katere veljajo ti omejevalni ukrepi.

2. V preostalem se tožba zavrne.

3. A. Klyuyevu se poleg plačila njegovih stroškov naloži plačilo stroškov Sveta Evropske unije v zvezi s predlogom za razglasitev ničnosti, navedenim v tožbi.

4. Svetu se poleg plačila njegovih stroškov naloži plačilo stroškov A. Klyuyeva, unije v zvezi s predlogom za razglasitev delne ničnosti Sklepa 2017/381 in Izvedbene uredbe 2017/374, navedenim v vlogi za prilagoditev.

(1) UL C 270, 25.7.2016.
SL Uradni list Evropske unije C 142/48

Sodba Splošnega sodišča z dne 7. marca 2018 – Fertisac/ECHA

(Zadeva T-855/16) (1)

((REACH - Pristojbina za registracijo snovi - Znižanje, odobreno MSP - Preverjanje izjave o velikosti podjetja s strani ECHA - Odločba, s katero je naložena upravna taksa - Priporočilo 2003/361/ES - Prekoračitev zgornjih finančnih meja - Pojem ‚povezano podjetje))

(2018/C 142/63)

Jezik postopka: španščina

Stranki

Tožeča stranka: Fertisac, SL (Atarfe, Španija) (zastopnik: Gomez Rodriguez, odvetnik)

Tožena stranka: Evropska agencija za kemikalije (ECHA) (zastopniki: E. Maurage, J.-P. Trnka in M. Heikkilä, agenti, skupaj s C. Garcio Molyneuxom in L. Tosonijem, odvetnikoma)

Predmet

Na podlagi člena 263 PDEU podanega predloga za razglasitev ničnosti Odločbe ECHA SME(2016) 5150 z dne 15. novembra 2016, s katero je bilo ugotovljeno, da tožeča stranka ne izpolnjuje pogojev za znižanje pristojbine, ki je določeno za srednje velika podjetja, in s katero ji je bila naložena upravna taksa, ter računov št. 10060160 in št. 10060161, ki jih je izdala ECHA in ki sta priloga k Odločbi SME(2016) 5150.

Izrek

1. Tožba se zavrne.

2. Družbi Fertisac, SL se naloži plačilo stroškov, vključno s stroški, ki se nanašajo na postopek za izdajo začasne odredbe.

(1) UL C 30, 30.1.2017.
SL Uradni list Evropske unije C 94/19

Sodba Splošnega sodišča z dne 26. januarja 2018 – Centro Clinico e Diagnostico G.B. Morgagni/Komisija

(Zadeva T-172/16) (1)

((Državne pomoči - Znižanje davkov in prispevkov, ki jih dolgujejo podjetja na območjih, ki so bila prizadeta z naravnimi nesrečami v Italiji - Sklep, s katerim so bile pomoči razglašene za nezdružljive z notranjim trgom in je bila odrejena zagotovitev njihovega vračila - Ničnostna tožba - Potencialni upravičenec, ki je imetnik pridobljene pravice - Neposredno in posamično nanašanje - Dopustnost - Enako obravnavanje - Legitimna pričakovanja))

(2018/C 094/24)

Jezik postopka: italijanščina

Stranki

Tožeča stranka: Centro Clinico e Diagnostico G.B. Morgagni Srl (Catane, Italija) (zastopnik: E. Castorina, odvetnik)

Tožena stranka: Evropska komisija (zastopnika: P. Stancanelli in V. Bottka, agenta)

Predmet

Primarno, predlog za „spravno razlago“ Sklepa Komisije (EU) 2016/195 z dne 14. avgusta 2015 o ukrepih državne pomoči SA.33083 (12/C) (ex 12/NN), ki jih je Italija izvedla za znižanje davkov in prispevkov zaradi naravnih nesreč (vsi sektorji razen kmetijstva), ter SA.35083 (12/C) (ex 12/NN), ki jih je Italija izvedla za znižanje davkov in prispevkov zaradi potresa v regiji Abruzzo leta 2009 (vsi sektorji razen kmetijstva) (UL 2016, L 43, str. 1) in, podredno, predlog na podlagi člena 263 PDEU za razglasitev ničnosti tega sklepa.

Izrek

1. Tožba se zavrne.

2. Centro Clinico e Diagnostico G. B. Morgagni Srl se naloži plačilo stroškov.

(1) UL C 211, 13.6.2016.
1.

Plačilni listi Davida Martineza De Prinsa in drugih uradnikov in uslužbencev Evropske službe za zunanje delovanje (ESZD), katerih imena so navedena v prilogi, ki jih je ESZD sestavil za marec 2015, se razglasijo za nične v delu, v katerem je v teh plačilnih listih uporabljen sklep ESZD z dne 23. februarja 2015 o znižanju dodatka za življenjske razmere, ki se plačuje osebju Evropske unije, napotenemu v Gano, s 1. januarjem 2015.
SL Uradni list Evropske unije C 72/34

Sodba Splošnega sodišča z dne 16. januar 2018 – Sun Media/EUIPO – Meta4 Spain (METAPORN)

(Zadeva T-273/16) (1)

((Znamka Evropske unije - Postopek z ugovorom - Prijava besedne znamke Evropske unije METAPORN - Prejšnji besedni znamki Evropske unije in prejšnji nacionalni besedni znamki META4 in prejšnja figurativna znamka Evropske unije in prejšnja nacionalna figurativna znamka meta4 - Relativni razlog za zavrnitev - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) - Podobnost storitev - Pojem komplementarnih storitev - Podobnost znakov - Verjetnost zmede))

(2018/C 072/43)

Jezik postopka: angleščina

Stranke

Tožeča stranka: Sun Media Ltd (Hongkong, Kitajska) (zastopnik: A. Schnider, odvetnik)

Tožena stranka: Urad Evropske unije za intelektualno lastnino (zastopnica: S. Bonne, agentka)

Druga stranka pred odborom za pritožbe, intervenientka v postopku pred Splošnim sodiščem: Meta4 Spain, SA (Las Rozas, Španija) (zastopnik: I. Temiño Ceniceros, odvetnik)

Predmet

Tožba zoper odločbo drugega odbora za pritožbe pri EUIPO z dne 3. marca 2016 (združeni zadevi R 653/2015-2 in R 674/2015-2) v zvezi s postopkom z ugovorom med družbama Meta4 Spain in Sun Media

Izrek

1. Tožba se zavrne.

2. Družbi Sun Media Ltd se naloži plačilo stroškov.

(1) UL C 270, 25.7.2016.
SL Uradni list Evropske unije C 13/15

Sodba Splošnega sodišča z dne 22. novembra 2017 – von Blumenthal in drugi/EIB

(Zadeva T-558/16) (1)

((Javni uslužbenci - Osebje EIB - Reforma plačnega sistema in rasti plač - Ugovor nezakonitosti - Enako obravnavanje - Odgovornost))

(2018/C 013/25)

Jezik postopka: francoščina

Stranke

Tožeče stranke: Henry von Blumenthal (Bergem, Luksemburg), Marc D’Hooge (Luxembourg, Luksemburg), Giulia Gaspari (Luxembourg), Patrick Vanhoudt (Gonderange, Luksemburg) in Dalila Bundy (Cosnes-et-Romain, Francija) (zastopnica: L. Levi, odvetnica)

Tožena stranka: Evropska investicijska banka (EIB) (zastopniki: sprva C. Gómez de la Cruz, G. Nuvoli in T. Gilliams, nato T. Gilliams in G. Faedo, agenti, skupaj z P.-E. Partschem, odvetnikom)

Predmet

Predlog na podlagi člena 270 PDEU naj se na eni strani razglasi ničnost odločb, vsebovanih v obračunskih listih plače za april 2015 in poznejših, s katerimi sta bila za tožeče stranke uporabljena sklep sveta direktorjev EIB z dne 16. decembra 2014 in sklep upravnega odbora EIB z dne 4. februarja 2015, in obračunskih listov v zvezi z nagrado za uspešnost, izdelanih aprila 2015 v korist tožečih strank, ter na drugi strani EIB naloži, da tožečim strankam plača, prvič, znesek, ki ustreza razliki med zneskom plačil, ki so bila izplačana na podlagi zgoraj navedenih sklepov, in zneskom plačil, dolgovanih v skladu z zavezami EIB, ter drugič, odškodnino za povrnitev premoženjske škode, nastale zaradi njihove izgube kupne moči, in nepremoženjske škode, ki naj bi jo utrpele tožeče stranke.

Izrek

1. Tožba se zavrne.

2. Henryju von Blumenthalu, Marcu D’Hoogeu, Giulii Gaspari, Patricku Vanhoudtu in Dalili Bundy se naloži plačilo stroškov.

(1) UL C 414, 14.12.2015 (zadeva je bila sprva registrirana pri Sodišču za uslužbence Evropske unije pod številko F-99/15 in nato 1. septembra 2016 prenesena na Splošno sodišče Evropske unije).
SL Uradni list Evropske unije C 5/33

Sodba Splošnega sodišča z dne 16. novembra 2017 – Galletas Gullón/EUIPO – Hug (GULLON DARVIDA)

(Zadeva T-456/16) (1)

((Znamka Evropske unije - Postopek z ugovorom - Prijava besedne znamke Evropske unije GULLON DARVIDA - Prejšnje mednarodne in nacionalne besedne znamke DAR VIDA - Dejstvo, da so bili dokumenti prvič predloženi pred odborom za pritožbe - Diskrecijska pravica, podeljena s členom 76(2) Uredbe št. 207/2009 (postal člen 95(2) Uredbe (EU) 2017/1001) - Pravilo 19(1) in pravilo 20(1) Uredbe (ES) št. 2868/95 (postala člen 7(1) in člen 8(1) in (7) delegirane uredbe (EU) 2017/1430) - Pravilo 50(1) Uredbe št. 2868/95 - Relativni razlog za zavrnitev - Člen 8(1)(b) Uredbe št. 207/2009 (postal člen 8(1)(b)Uredbe 2017/1001) - Verjetnost zmede))

(2018/C 005/44)

Jezik postopka: angleščina

Stranke

Tožeča stranka: Galletas Gullón, SA (Aguilar de Campoo, Španija) (zastopnica: I. Escudero Pérez, odvetnica)

Tožena stranka: Urad Evropske unije za intelektualno lastnino (zastopnica: E. Zaera Cuadrado, agentka)

Druga stranka pred odborom za pritožbe, intervenientka v postopku pred Splošnim sodiščem: Hug AG (Malters, Švica) (zastopnika: A. Renck in J. Schmitt, odvetnika)

Predmet

Tožba zoper odločbo četrtega odbora za pritožbe pri EUIPO z dne 13. junija 2016 (zadeva R 773/2015-4) v zvezi s postopkom z ugovorom med družbama Hug in Galletas Gullón.

Izrek

1. Tožba se zavrne.

2. Družba Galletas Gullón, SA nosi svoje stroške in plača stroške Urada Evropske unije za intelektualno lastnino (EUIPO) in družbe Hug AG.

(1) UL C 383, 17.10.2016.
SL Uradni list Evropske unije C 402/25

Sodba Splošnega sodišča z dne 10. oktobra 2017 – Solelec in drugi/Parlament

(Zadeva T-281/16) (1)

((Javna naročila gradenj - Postopek javnega razpisa - Električna dela (močni tokovi) v okviru projekta razširitve in obnove stavbe Parlamenta Konrad Adenauer v Luxembourgu - Zavrnitev ponudbe ponudnika in oddaja naročila drugemu ponudniku - Očitna napaka pri presoji - Merila za izbiro - Tehnična in strokovna usposobljenost - Merila za oddajo - Neobičajno nizka ponudba - Vrednost naročila))

(2017/C 402/32)

Jezik postopka: francoščina

Stranke

Tožeče stranke: Solelec SA (Esch-sur-Alzette, Luksemburg), Mannelli & Associés SA (Bertrange, Luksemburg), Paul Wagner et fils SA (Luxembourg, Luksemburg) in Socom SA (Foetz, Luksemburg) (zastopnik: S. Marx, odvetnik)

Tožena stranka: Evropski parlament (zastopnika: M. Mraz in L. Chrétien, agenta)

Predmet

Predlog na podlagi člena 263 PDEU za razglasitev ničnosti, prvič, odločbe Parlamenta z dne 27. maja 2016 o zavrnitvi ponudbe, ki so jo tožeče stranke oddale za sklop št. 75 v okviru javnega razpisa INLO-D-UPIL-T-15-AO6, naslovljen „Elektrika – močni tokovi“, ki se nanaša na projekt razširitve in obnove stavbe Konrad Adenauer v Luxembourgu, in drugič, odločbe, s katero je bilo to naročilo dodano drugemu ponudniku.

Izrek

1. Tožba se zavrne.

2. Družbam Solelec SA, Mannelli & Associés SA, Paul Wagner et fils SA in Socom SA se naloži plačilo stroškov, vključno s stroški postopka za izdajo začasne odredbe.

(1) UL C 260, 18.7.2016.